Cumulus jatkaa uudistumista
Kotimainen Cumulus-ketju jatkaa hotellien uudistuksia. Huhtikuussa alkavassa hotellihuoneiden perusparannuksessa uudistetaan Cumulus Koskikatu Tampereella sekä Cumulus Turku. Hotellihuoneiden tuleva ilme on raikkaan kodikas ja lisämukavuutta yöpymiseen tuovat uudet vuoteet sekä Cumulus-hotellien Tyyny menu –ohjelma, jossa asiakas voi valita omien mieltymysten mukaisen tyynyn. Cumulus Turun uudistus valmistuu syksyllä 2011, ja Cumulus Koskikadun vastaavasti kokonaisuudessaan kesään 2012 mennessä. Uudistustöistä ei aiheudu haittaa hotellien asiakkaille.
Cumulus-hotellit sijaitseva aivan kaupunkien keskustoissa erinomaisten kulkuyhteyksien äärellä. Keskustassa sijaitseva kaupunkihotelli sopii sekä tehokkaaseen työmatkustukseen, että rentouttavaan vapaa-ajan lomaan. Cumulus-hotellien kaikissa huoneissa on sekä langallinen että langaton internetyhteys, ja kiireisempi hotellivieras saa aamukahvinsa halutessaan myös mukaan.
MarkkinointiMatkailuRakentaminenSisustaminen
1301661993-0311_cumulus_tiedote
Cumulus-hotelliketju on kotimainen vuonna 1974 perustettu ketju, johon kuuluu 26 hotellia ympäri Suomea. Cumulus-hotellit sijaitsevat kaupunkinsa keskustassa, hyvien liikenneyhteyksien päässä. Cumulus-hotelleissa panostetaan viihtyisyyteen ja mukavaan yöpymiseen. Restel Oy on Suomen johtava hotelli- ja ravintola-alan yritys ja se harjoittaa liiketoimintaa 47 hotellilla ja 254 ravintolalla. Liikevaihto on runsaat 357 M€, yritys työllistää Suomessa yli 5000 hotelli- ja ravintola-alan ammattilaista. Hotellitoimintaa Restel Oy harjoittaa kansainvälisten Crowne Plaza – ja Holiday Inn –ketjujen lisäksi myös kotimaisten Cumulus- ja Rantasipi-ketjujen sekä Ikaalisten Kylpylän ja Hotelli Seurahuone Helsingin myötä. www.cumulus.fi www.restel.fi